Fariseus Simon oli kutsunut Jeesuksen aterialle.
Hän tahtoi tarkastella vähän lähemmin kuuluisaa rabbia.
Simon unohti antaa palvelijoille käskyn vieraan jalkojenpesusta.
Jalkojenpesu oli olennainen osa tuon ajan vieraanvaraisuutta.
Väki kulki sandaaleissa pölyisillä teillä.
Ruoka syötiin lattialla toiseen kyynärpäähän nojaten.
Voimme kuvitella, mitä naapurin likaiset jalat tekivät ruokahalulle.
Kaupungissa asui ilotyttö, kuten maailman kaupungeissa heitä asuu.
Emme tiedä hänen lapsuudestaan.
Oliko joku vanhempi mies ehkä käyttänyt häntä hyväkseen?
Se mies saattoi jopa tuona iltana istua Simonin ruokapöydässä.
Tai ehkei tytöllä ollut koskaan oikeaa kotia ollutkaan?
Joka tapauksessa ilotytön oli vallannut syvä itsehalveksunta.
Elämä oli kaikkea muuta kuin iloista.
Oikeasta rakkaudesta hän ei mitään tiennyt.
Laulujen laulussa naisen ruumista verrataan paratiisiin, -
jonka hedelmät hänen on säästettävä aviomiehelleen.
Tuo nainen oli kuitenkin turmellut puutarhansa.
Miesvirta oli kulkenut sen portista ja tehnyt siitä kaatopaikan.
Yleensä me naiset annamme itsellemme saman verran arvoa -
kuin ympärillämme olevat miehet sitä meille antavat.
On helppo ymmärtää, mitä se merkitsee ilotytön tapauksessa.
Yhtä paljon kuin hän halveksi itseään, yhtä paljon hän vihasi miehiä.
Nykyisin useimmat ilotytöt ja pornotähdet ovat ihmiskaupan uhreja.
Nyt esitän arkaluontoisen kysymyksen sinulle, joka tätä katsot.
Katseletko sinä pornoa? Jos katselet, -
osallistut samalla pornotähtien puutarhan turmelemiseen.
Sinä revit heidän puutarhastaan kukkia ja hedelmiä -
istuttamatta mitään tilalle. Olet myös uskoton omalle puolisollesi -
ja halveksit hänen puutarhaansa.
Jumala vaatii sinut tilille näistä teoistasi.
Ilotyttö oli kuullut jollain torilla Jeesuksen julistusta.
Laki oli sattunut hänen sydämeensä. Hänen oli myönnettävä, -
että oli turmellut oman ja monen muunkin elämän.
Hän oli myös kuullut Jeesuksen haukkumanimen: syntisten ystävä.
Sydämessä oli toivo. Voisinko minäkin saada iljettävyyden anteeksi?
Sen jälkeen hän oli kulkenut Jeesuksen perässä ja vakoillut häntä.
Kerran hän sattui näkemään, kun Jeesus meni fariseuksen taloon.
Vastaanotto oli ollut viileä.
Vieraan jalkoja ei pesty eikä päätä voideltu.
Sen nähdessään nainen juoksi kort- teeriinsa noutamaan alabasteria.
Pullossa oli hyvänhajuista voidetta, jota oli tarvittu ammatissa.
Ilotyttö tunkeutui porttivahdin ohi pulloineen Simonin ruokasaliin.
Hän heittäytyi Jeesuksen jalkoihin ja purskahti itkuun.
Edellisestä itkusta oli varmaan jo kulunutkin vuosia.
Nyt kaikki patoutunut tuska ja häpeä purkautuivat naisesta ulos.
Hän itki hukkaan mennyttä elä- määnsä, viettelemiään ukkomiehiä, -
rikkomiaan avioliittoja, lapsia, joiden kodin hän oli turmellut.
Sitäkin hän itki, että oli pilannut oman puutarhansa kaatopaikaksi.
Hyvä katsoja, oletko sinä koskaan itkenyt Jeesuksen edessä -
seksuaalielämäsi syntejä?
Kyyneliä tippui Jeesuksen jaloille niin runsaasti, että ne kastuivat.
Naisella ei ollut pyyhettä mukana. Hän teki jotain tavatonta: -
päästi hiuksensa auki. Sitä eivät juutalaisnaiset -
tehneet koskaan julkisella paikalla.
Nainen käytti tukkaansa pyyhkeenä, suuteli Jeesuksen jalkoja -
ja voiteli niitä tuoksuöljyllä. Oli kuin hän olisi tiennyt, -
että noiden jalkojen läpi lyötäisiin naulat hänen synneistään.
Jokainen värähtää vaistomaisesti, jos astumme käärmeen päälle -
tai inhoamamme ihminen meitä koskettaa.
Jeesus ei potkaissut ilotyttöä. Ei edes siirtänyt jalkojaan syrjään.
Hän päinvastoin antoi arvoa naisen rakkaudenosoitukselle.
Ilotyttö huomasi tämän. Siksi hän itki entistä enemmän -
eikä voinut lopettaa.
Jossain vaiheessa surun kyyneleistä tuli ilon kyyneleitä.
Nyt nainen itki ilosta, kun tajusi saaneensa Jeesukselta -
kaikki syntinsä anteeksi - koko potin.
Mutta mitä ajatteli talon isäntä tästä kaikesta?
Luukas kertoo meille: "Fariseus, joka oli kutsunut Jeesuksen, -
näki sen ja ajatteli: 'Jos tämä mies olisi profeetta, -
hän kyllä tietäisi, millainen nainen häneen koskee.
Nainenhan on syntinen.'"
Juutalaisen uskonnon mukaan saastaisuus levisi kosketuksesta.
Mitä talon isäntä olisi tehnyt, -
jos nainen olisi suudellut hänen jalkojaan?
Hän olisi varmasti kavahtanut tätä kuin skorpionia.
Mitä ajateltaisiin, jos hän kohtelisi lämpimästi -
ilotyttöjä, varkaita ja vankila- kundeja?
Muuthan luulisivat, että hän kuuluu samaan porukkaan kuin nämä.
Miten erilainen olikaan Jeesuksen reaktio!
Jeesus luki Simonin ajatuksia kuin avointa kirjaa ja sanoi hänelle: -
"'Simon, minulla on sinulle puhuttavaa.'
'Puhu vain, opettaja', fariseus vastasi.
'Oli kaksi miestä', sanoi Jeesus. 'He olivat velkaa rahanlainaajalle,
toinen viisisataa, toinen viisikymmentä denaaria.
Kun heillä ei ollut millä maksaa, rahanlainaaja antoi molemmille -
velan anteeksi. Miten on, kumpi heistä nyt rakastaa häntä enemmän?'
Simon vastasi: 'Eiköhän se, joka sai enemmän anteeksi.'
'Aivan oikein', sanoi Jeesus."
Jeesuksen pienessä vertauksessa -
lainanantaja tarkoitti tietysti Jumalaa, velalliset meitä ihmisiä.
Yksi oli velkaa 1,5 vuoden palkan, toinen vain 1,5 kuukauden.
Euroissa se voisi olla 50 tai 5 000 euron velka.
Molempia uhkasi velkavankeus.
Yllättäen molemmat saivat velkansa anteeksi.
On selvää, kumpi heistä rakasti isäntäänsä enemmän.
Raamatussa synti rinnastetaan usein velkaan. Niin tässäkin.
Korviaan myöten velkaantuneella Jeesus viittasi -
varkaisiin, murhamiehiin ja ilotyttöihin.
Pienemmän velkataakan omaavalla hän tarkoitti kunnon kansalaisia, -
joiden synnit eivät näy päällepäin.
Molemmat ovat kuitenkin Jumalalle velkaa huomattavan rahasumman.
Velan suuruus ei ole ratkaiseva. Molempia odottaa kadotuksen tuli.
Se velkavankeus. Tämä koskee myös sinua, joka tätä katsot.
Aina, kun teet syntiä, se merkitään velkana taivaan tilikirjaan: -
valhe 500 e, riita 1 000 e, -
pornosivuilla surffailu 2 000 e, rakkaudettomuus 10 000 e, -
Raamatun laiminlyönti 100 000 e, -
Jeesuksen hylkääminen 1 000 000 000 euroa!
Mitä luulet? Kauanko sinulta menisi nykyisen velkataakkasi maksuun?
Vai onko tilanteesi kuten äskeisen vertauksen velallisilla?
Sinulla ei ole, millä maksaa.
Nyt Jeesus paljasti kaikkien pöytävieraiden edessä -
huomanneensa tervetuliaisten puutteen Simonin kodissa.
Oli valtava ero siinä, miten isäntä ja kuokkavieras häntä kohtelivat.
Simon ei välittänyt vieraastaan, mutta ilotyttö rakasti häntä.
Jeesus jatkoi: "Katso tätä naista. [...] hän sai paljot syntinsä -
anteeksi, sen vuoksi hän rakasti paljon.
Mutta joka saa anteeksi vähän, se myös rakastaa vähän."
Rakasta Jumalaa yli kaiken ja lähimmäistäsi niin kuin itseäsi.
Tämähän on koko Raamatun tärkein käsky.
Simon luuli pitäneensä kaikki käskyt.
Hän ei silti rakastanut Jeesusta eikä lähimmäistään - ilotyttöä.
Hänellä ei ollut aavistustakaan, miten valtava oli velka Jumalalle.
Itse asiassa kyse ei ollut vain 5 000 eurosta.
Kohta tämän jälkeen Jeesus maksoi molempien syntivelan verellään.
Simonia se ei hyödyttänyt. Rahat olivat pankissa hänen tilillään, -
mutta jos hän ei nostanut niitä velkansa maksuksi, -
niin kyllä hän joutui kuoltuaan velkavankeuteen eli helvettiin.
Nainen taas ymmärsi, ettei hänestä olisi velkataakkansa maksajaksi -
ja pyysi kyynelillään sitä anteeksi. Hän sai anteeksi.
Samalla Jeesuksen rakkaus kylvi hänen puutarhaansa uuden siemenen.
Se alkoi heti itää, kasvaa ja kantaa hedelmää.
Yhtäkkiä nainen osasi rakastaa - eikä vain vähän, vaan paljon.
Jeesus sanoi, että hän sai paljot syntinsä anteeksi -
ja siksi hän rakasti paljon. Rakkaus on suurin hengen hedelmä.
Kuuntele tätä sinä, joka olet tehnyt puutarhastasi kaatopaikan.
Jeesuksen rakkaus voi muuttaa sydämesi ihanaksi hedelmätarhaksi.
Luukas jatkaa: "Ja hän [Jeesus] sanoi naiselle: -
'Kaikki sinun syntisi on annettu anteeksi.'
Pöytävieraat alkoivat ihmetellä: 'Kuka tuo mies on? -
Hänhän antaa syntejäkin anteeksi.' Mutta Jeesus sanoi naiselle: -
'Uskosi on pelastanut sinut. Mene rauhassa.'"
Vieraat tiesivät, että vain Jumala voi antaa syntejä anteeksi.
Hänkin vain silloin, kun sijaisuhrin veri vuotaa.
He eivät tienneet, että Jeesus oli jo ennen aikojen alkua -
päättänyt ryhtyä uhriksi. Hänestä tulisi Jumalan Karitsa, -
joka kantaisi ristille koko maailman synnit.
Jeesus kertoi Simonille vertauksen kahdesta velallisesta, -
mutta hän ei kertonut, kuka heidän velkansa lopulta maksoi.
Jumala ei antanut naiselle syntejä anteeksi pelkkää kiltteyttään. Ei.
Jonkun piti maksaa hänen synti- velkansa viimeistä ropoa myöten.
Lyönnit, piikkikruunu, ruoskinta ja ristinpuu olivat sitä valuuttaa, -
millä Jeesus maksoi ilotytön syntivelan.
Niin sinun ja minunkin velkani, olivatpa syntimme mitä hyvänsä.
Tämä koskee myös seksuaalielämän syntejä.
Nainen oli tullut Jeesuksen luo syntinsä kanssa.
Hänellä siis oli usko Jeesukseen. Nyt Jeesus sanoi hänelle: -
"Uskosi on pelastanut sinut." Siis usko, eikä rakkaus.
Nainen rakasti Jeesusta vain siksi, -
että oli saanut häneltä anteeksi syntinsä.
Hän ei saanut anteeksi syntejään siksi, että rakasti.
Näiden kahden vanhurskauttamisopin välillä on suunnattoman suuri ero.
Hyvä katsoja, jos sinä olet itkenyt seksuaalielämäsi syntejä, -
niin tässä on nyt sinulle Sana Jumalalta.
Vapahtaja on nähnyt kyyneleesi ja sanoo: -
"Kaikki sinun syntisi on anteeksi annettu. Mene rauhassa."
Niin, synneissäsi on vain yksi hyvä puoli: -
se, että ne opettavat sinua rakastamaan Vapahtajaasi.
Joka saa paljon anteeksi, se myös rakastaa paljon.
Helluntain jälkeen entinen ilotyttö kastettiin -
ja liitettiin oman kaupunkinsa seurakunnan jäseneksi.
Hänet otettiin vastaan rakkaana sisarena -
eikä hänen menneisyyttään enää kaivettu.
Hyvä katsoja, etsi sinäkin itsellesi seurakunta, -
jossa saat kuulla sunnuntaina raamatullisen saarnan, -
käydä ehtoollisella ja kokea pyhien yhteyttä.
Oikeaan Jumalan seurakuntaan voit tulla sellaisena kuin olet.
Ohjelman tuottamista voit tukea -
soittamalla numeroon 0600-10077.
Puhelun hinta on noin 10 euroa.
Voit käyttää myös ruudussa näkyvää tiliä. Ethän unohda viitettä?
Kiitos tuestasi.
Tekstitys: Tuula-Riitta Virrankare